钦定古今图书集成/明伦汇编/氏族典/第494卷 > 《廖用贤尚友录》 > 郑泉
## 钦定古今图书集成/明伦汇编/氏族典/第494卷 > 《廖用贤尚友录》 > 郑泉

按《尚友录》：泉字文渊，陈郡人。博学有奇志，而性嗜酒，
常曰：“愿得美酒满五百斛船，以四时甘脆置两头，反
覆畅饮之，惫即住而啖肴膳，酒有斗升减，随即益之，
不亦快乎！”孙权以为郎中，泉好面谏，权尝与之言曰：
“宁畏龙鳞乎？”对曰：“君明臣直，今值上下无讳，实恃弘
恩，不畏龙鳞。”临卒，谓同类曰：“葬我陶家之侧，庶百岁”
后化而成土。幸见取为酒壶寔获我心。